
CAMERA DEPUTAŢILOR
                 Comisia pentru agricultură, 









           Bucureşti, 21.06.2005     
silvicultură, industrie alimentară şi servicii specifice





                     Nr.24/252
RAPORT

asupra proiectului de Lege privind stimularea  investiţiilor în agricultură
În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere, în procedură de urgenţă,  cu proiectul de Lege privind stimularea investiţiilor în agricultură, transmis cu adresa nr. PL-X 236 din 15 iunie 2005 şi înregistrat sub nr.24/238/16.06.2005. 

La întocmirea raportului comisiile au avut în vedere avizul Consiliului Legislativ.
Proiectul de lege are ca obiect de reglementare constituirea la dispoziţia Ministerului Agriculturii, Pădurilor şi Dezvoltării Rurale a Fondului pentru  creditarea investiţiilor în agricultură, utilizat pentru acordarea de credite producătorilor agricoli individuali, asociaţiilor agricole familiale, asociaţiilor de producători agricoli, grupurilor de producători şi cooperativelor agricole cu personalitate juridică, precum şi societăţilor private şi societăţilor comerciale cu capital privat.   
Proiectul de Lege privind stimularea investiţiilor în agricultură face parte din categoria legilor ordinare, potrivit prevederilor art.73 din Constituţia României, republicată.

La lucrări au fost prezenţi  24 deputaţi, din totalul de 25 membri ai Comisiei. 


La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul Flaviu Lazin – secretar de stat în Ministerul Agriculturii, Pădurilor şi Dezvoltării Rurale.
Raportul Comisiei a fost adoptat în unanimitate, în şedinţa din 21.06.2005.

Proiectul de lege a fost adoptat de Senat în şedinţa din 9 iunie 2005.
Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1) din Regulamentul Camerei Deputaţilor, republicat,  este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3

	1. 
	LEGE

privind stimularea investiţiilor în  agricultură
	 Nemodificat  
	

	2. 
	Art.1. - (1) În vederea stimulării investiţiilor în mediul rural, efectuate în agricultură şi în sectoarele de procesare, depozitare, conservare şi valorificarea produselor, precum şi în alte sectoare legate de specificul activităţilor agricole se constituie la dispoziţia Ministerului Agriculturii, Pădurilor şi Dezvoltării Rurale Fondul pentru creditarea investiţiilor  în agricultură, denumit în continuare Fond.
(2) Fondul se constituie din alocaţiile aprobate prin bugetul de stat cu această destinaţie la dispoziţia  Ministerului Agriculturii, Pădurilor şi Dezvoltării Rurale şi se reconstituie din sumele rambursate şi din dobânzile plătite de către instituţiile de credit, potrivit prezentei legi. 

	Alineatul (1) al articolului 1 va avea următorul cuprins:

  „Art.1. - (1) În vederea stimulării investiţiilor efectuate în agricultură şi în sectoarele de procesare, depozitare, conservare şi valorificarea produselor, precum şi în alte sectoare legate de specificul activităţilor agricole se constituie la dispoziţia Ministerului Agriculturii, Pădurilor şi Dezvoltării Rurale Fondul pentru creditarea investiţiilor  în agricultură, denumit în continuare fond.
Nemodificat  

Deputat PSD- Liviu Timar

Deputat PSD- Ioan Stan

Deputat PSD-Ion Dumitru

Deputat PSD-Ioan Munteanu 
	Pentru  extinderea investiţiilor din agricultură.

	3. 
	Art.2. - Fondul se gestionează de Ministerul Agriculturii, Pădurilor şi Dezvoltării Rurale,  în condiţiile legii.
	Nemodificat  
	

	4. 
	Art.3. - (1) Fondul se utilizează pentru :

    a) acordarea de credite beneficiarilor prevăzuţi la art.6;
    b) acoperirea costurilor întocmirii documentaţiei tehnico-economice pentru acordarea creditelor;

    c) acordarea de granturi, calculate ca procent din volumul creditului acordat beneficiarilor de credite.
(2) Fondul pentru creditarea investiţiilor în agricultură poate fi folosit şi  în completarea sumelor necesare cofinanţării proiectelor de investiţii finanţate din fonduri nerambursabile în cadrul unor programe comunitare sau în completarea creditelor acordate de către instituţiile de credit din surse proprii.
	Nemodificat  
	

	5. 
	Art.4. - Fondul va fi accesat şi derulat, în conformitate cu metodologia aprobată de Ministerul Agriculturii, Pădurilor şi Dezvoltării Rurale, de către  următoarele instituţii selectate de acest minister:

      a) bănci comerciale şi alte instituţii de credit autorizate potrivit prevederilor Legii nr.58/1998 privind activitatea bancară, republicată, cu modificările şi completările ulterioare;
     b) instituţii financiare al căror obiect principal de activitate constă în efectuarea uneia sau mai multor dintre activităţile financiare prevăzute la art.11 alin.(1) lit.b) – l) din Legea nr.58/1998. 

	Articolul 4 va avea următorul cuprins:
Nemodificat  
      a) bănci comerciale şi alte instituţii de credit autorizate potrivit prevederilor Legii nr.58/1998 privind activitatea bancară, republicată;  

     b) instituţii financiare al căror obiect principal de activitate constă în efectuarea uneia sau mai multor dintre activităţile financiare prevăzute la art.11 alin.(1) lit.b) – l) din Legea nr.58/1998, republicată.
Deputat PD-Valeriu Tabără
	Pentru  respectarea normelor de tehnică legislativă.



	6. 
	Art.5. - (1) Ministerul Agriculturii, Pădurilor şi Dezvoltării Rurale alocă sume din Fond  instituţiilor selectate, pe baza convenţiilor de lucru, încheiate cu acestea, în scopul acordării de credite, în următoarele condiţii:
          a) termenul maxim de restituire: 10 ani;

          b) plafon maxim: conform solicitării instituţiei selectate şi în limita resurselor alocate Ministerului Agriculturii, Pădurilor şi Dezvoltării Rurale;
          c) perioada de graţie pentru  beneficiarii de credite: între 1 şi 5 ani, în funcţie de specificul proiectului de investiţii.

(2) În convenţiile încheiate cu instituţiile selectate vor fi prevăzute sumele repartizate şi alocate, termenele de restituire, condiţiile de derulare a împrumutului şi alte condiţii.
(3) Accesul instituţiilor prevăzute la art.4 la resursele Fondului se face prin licitaţie, în condiţiile prezentei legi şi normelor de aplicare a acesteia.
(4) Instituţiile selectate vor acorda credite din fond beneficiarilor de credite, în conformitate cu normele elaborate în aplicarea prevederilor prezentei legi, precum şi cu normele proprii de creditare. 
	Articolul 5 va avea următorul cuprins:

  Art.5. - (1) Ministerul Agriculturii, Pădurilor şi Dezvoltării Rurale alocă sume din fond  instituţiilor selectate, pe baza convenţiilor de lucru, încheiate cu acestea, în scopul acordării de credite, în următoarele condiţii:

Nemodificat

Nemodificat

Nemodificat

Nemodificat  

(3) Accesul instituţiilor prevăzute la art.4 la resursele fondului se face prin licitaţie, în condiţiile prezentei legi şi normelor de aplicare a acesteia.
Nemodificat 

Deputat PD-Valeriu Tabără
	Pentru  redactare unitară.

	7. 
	Art.6. - Pot beneficia de credite pentru investiţii în agricultură, următoarele categorii de solicitanţi:

        a) producători agricoli individuali înregistraţi în Registrul exploataţiilor agricole;

        b) asociaţii agricole familiale, asociaţii de producători agricoli, grupuri de producători şi cooperative agricole, constituite conform legislaţiei în vigoare;

        c) societăţi agricole private, respectiv asociaţii agricole cu personalitate juridică, constituite conform legislaţiei în vigoare;

        d) societăţi comerciale cu capital privat, constituite conform legislaţiei în vigoare.

	Nemodificat  
	

	8. 
	Art.7. - Creditele acordate de instituţiile selectate, beneficiarilor de credite, nu poate depăşi plafonul stabilit, anual, de Ministerul Agriculturii, Pădurilor şi Dezvoltării Rurale şi pot fi utilizate pentru:

       a) investiţii în producţia agricolă vegetală şi animală, inclusiv lucrări de construcţie şi amplasare a centrelor gospodăreşti ale fermelor, depozite, alte obiective legate de specificul producţiei agricole;

         b) investiţii în utilaje, instalaţii pentru transformarea prin diverse procedee a produselor agricole;

        c) investiţii în domeniul serviciilor legate de producţia agricolă – aprovizionarea, valorificarea produselor agricole primare şi/sau transformate, servicii fitosanitare şi sanitare veterinare, asistenţă tehnică şi consultanţă acordată fermierilor;

         d) alte obiective de investiţii legate de specificul activităţilor agricole.


	Literele b) şi c) ale articolului 7 vor avea următorul cuprins:

Nemodificat  

Nemodificată

     b) investiţii în utilaje, instalaţii pentru transformarea prin diverse procedee a produselor agricole vegetale şi animaliere;

     c) investiţii în domeniul serviciilor legate de producţia agricolă vegetală şi animală – aprovizionarea, valorificarea produselor agricole şi animaliere primare şi/sau transformate, servicii fitosanitare şi sanitare veterinare, asistenţă tehnică şi consultanţă acordată fermierilor;

Nemodificat
Deputat UDMR-Csaba Szekely
	Pentru  corectitudinea redactării.

	9. 
	Art.8. - Beneficiarii de credite pentru investiţii în agricultură trebuie să îndeplinească următoarele condiţii:

          a) să înfiinţeze sau să dezvolte activităţi de exploatare agricolă, precum şi de procesare, conservare, depozitare şi valorificare a  produselor;

           b) să propună un plan de afaceri fezabil, prin care să demonstreze că investiţiile sunt necesare, oportune şi eficiente, plan care să fie întocmit cu sprijinul instituţiei care acordă creditul şi acceptat de aceasta.


	Nemodificat  
	

	10. 
	Art.9. - Termenele de rambursare a creditelor şi de plată a dobânzilor aferente acestora se stabilesc prin negociere, între beneficiarii creditului şi instituţia selectată, în funcţie de  destinaţia creditului şi perioada de valorificare a producţiei obţinute din investiţia creditată.
	Nemodificat  
	

	11. 
	Art.10. - Creditele  acordate  potrivit prevederilor prezentei legi pot fi garantate de fondurile de garantare, şi/sau de către împrumutat prin garanţii reale sau orice alte garanţii agreate de către instituţia care acordă creditul.


	Articolul 10 va avea următorul cuprins: 

 Art.10. - Creditele  acordate  potrivit prevederilor prezentei legi pot fi garantate de fondurile de garantare, şi/sau de către împrumutat prin: certificate de depozit, garanţii reale  pe animale, maşini şi utilaje agricole, ipotecă asupra clădirilor şi terenurilor agricole, plantaţiilor sau orice alte garanţii agreate de către instituţiile de credit.
Deputat PNL-Adrian Semcu 
Deputat PNL-Dumitru Pardău
	Pentru  a ajuta beneficiarii de credite. 

	12. 
	Art.11. - (1) Beneficiarii creditelor pentru investiţii în agricultură, care dezvoltă activităţi ai căror indicatori de performanţă tehnico-economică respectă prevederile din planul de afaceri, pot beneficia de o reducere a sumei de rambursat, calculată ca procent din volumul creditului.
(2) Nivelul  reducerii poate fi de până la 20% din volumul creditului acordat, diferenţiat în funcţie de tipul proiectului de investiţii. Nivelul acesteia, condiţiile şi modul de acordare se stabilesc şi se aprobă periodic, prin hotărâre a Guvernului, la propunerea Ministerului Agriculturii, Pădurilor şi Dezvoltării Rurale.
(3) Sumele pentru acordarea reducerilor se asigură din fond.

	Nemodificat  
	

	13. 
	Art.12. - Costul privind întocmirea  documentaţiilor de acordare a creditelor se suportă din fond şi nu vor putea depăşi  3% din volumul creditelor acordate.

	Nemodificat  
	

	14. 
	Art.13. - Sumele  neutilizate din fond, la finele fiecărui an, precum şi cele provenite din rambursări de credite şi plăţi de dobânzi la creditele acordate în anul în curs se reportează în anul următor şi se utilizează pentru acordare de noi credite, în condiţiile prezentei legi. 
	Nemodificat  
	

	15. 
	Art.14. - (1) Beneficiarii de credite pentru investiţii în agricultură, au obligaţia să respecte destinaţiile pentru care au fost acordate.
(2) Schimbarea destinaţiei creditelor de către beneficiarii de credite se sancţionează, potrivit legii.


	Alineatul (2) al articolului 14 va avea următorul cuprins:

Nemodificat  

(2) Schimbarea destinaţiei creditelor de către beneficiarii de credite se sancţionează, potrivit legislaţiei în vigoare.”

Deputat PC-Nicolae Popa
	Pentru  corectitudinea redactării.

	16. 
	Art.15. - În termen de 45 de zile de la data intrării în vigoare a prezentei legi, la propunerea Ministerului Agriculturii, Pădurilor şi Dezvoltării Rurale, Guvernului va adopta norme metodologice de aplicare.


	Nemodificat  
	



Comisia a propus aprobarea proiectului cu  24  voturi pentru,   0  voturi împotrivă şi  0  abţineri.

                   VICEPREŞEDINTE, 








SECRETAR,
                   Valeriu TABĂRĂ 


 






Ioan MUNTEANU
Consilier: Anton Păştinaru
Expert:    Florentin Oancea

